Source: http://newsdaily.ro/category/romania/page/4/
Timestamp: 2020-02-27 21:33:13+00:00

Document:
Horoscop de weekend 30 aprilie – 1 mai
Cine face regulile? Ce li se întâmplă celor care se normelor? Acestea sunt întrebările care se repetă obsesiv și care nu te lasă în pace la acest final de săptămână. Pe…
Reprezentanţii profesorilor se află în negocieri cu Guvernul pentru mărirea salariilor. Cât ar putea primi în plus
Guvernul Ponta a propus profesorilor o creştere salarială de 10% din luna decembrie, în urma discuţiilor cu lideii sindicali, care au avut loc marţi. Reprezentanţii profesorilor mai spun că există şi varianta unei creşteri de 25% pe legea salarizării. Discuţiile se reiau joi.
Guvernul ar putea mări salariile profesorilor cu 10% în luna decembrie a acestui an, însă mai există o variantă de mărire prin legea salarizării, care ar presupune cu 25% mai mult la salarii, a explicat pentru “Adevărul” liderul sindical Marius Nistor, preşedintele Federaţiei Sindicatelor din Învăţământ “Spiru Haret”.
“Guvernul Ponta ne-a propus o creştere de 10% din luna decembrie şi achitarea în avans a sentinţelor judecătoreşti din noiembrie. Mai există o variantă pe care ne- dorim şi anume adoptarea legii salarizării, care ar putea avea loc undeva în noiembrie, şi care ar presupune ca Guvernul să ţină cont de promisiunea că va trata Educaţia la fel ca Sănătatea. Noi am discutat cu colegii din teritoriu şi joi ne întâlnim cu colegii noştri de la Federaţia Sindicatelor Libere din Învăţământ şi de la Alma Mater joi, pentru noi discuţii cu miniştrii Educaţiei, Finanţelor şi Muncii”, a spus Marius Nistor.
Profesorii vor salarii mai mari sau grevă generală
În 24 august, sindicatele s-au întâlnit cu ministrul Educaţiei şi alţi reprezentanţi ai Guvernului, pe tema creşterii salariilor, iar Sorin Cîmpeanu a spus la finalul discuţiilor că au fost avansate mai multe variante de calendar şi procente, dar s-a convenit o amânare a discuţiilor până pe 15 septembrie, când vom şti mai clar care este stadiul legii salarizării.
„Ne-am asumat că Educaţia şi Sănătatea sunt domenii prioritare. Pe 15 septembrie vom veni cu elemente mai concrete. După două ore de negociere, am ajuns la un numitor comun să urgentăm finalizarea legii salarizării şi încercăm în avans implementarea creşterilor salariale deja stabilite care sperăm să aibă loc cât mai devreme posibil în funcţie de stadiul Codului Fiscal şi al Legii Salarizării”, a explicat Cîmpeanu pentru „Adevărul”.
Dacă profesorii vor primi creşterea salarială cerută, aceasta ar însemna un efort bugetar de aproximativ 1,6 miliarde de lei, adică echivalentul efortului bugetar pentru mărirea salariilor din Sănătate cu 25% fiindcă în Educaţie sunt mult mai mulţi angajaţi, a mai explicat ministrul Educaţiei.
Un profesor câştigă cu 20% mai mult decât o femeie de serviciu
La rândul lui, liderul Federaţiei Sindicatelor Libere din Învăţământ, Simion Hăncescu a explicat, la ieşirea de la discuţiile care au avut loc luni la Guvern, de ce este obligatoriu ca salariile dascălilor să crească până la Crăciun. El a explicat că din 2016, salariul minim pe economie va fi de 1.200 de lei, cu mult peste nivelurile care se practică astăzi în învăţământ. Mai exact, un profesor debutant are un venit net de 830 de lei, iar un învăţător de 780 de lei.
“În momentul de faţă, un profesor debutant cu studii superioare câştigă cu 20% mai mult decât o femeie de serviciu. Nu este normal. Momentan, salariul brut este de 1.200 de lei, dacă ar fi să ajungem la un salariu net de 1.200 de lei, asta ar însemna o creştere salarială de 50%. Sperăm ca până la Crăciun, profesorii să beneficieze de o creştere salarială de 15%”, a spus Hăncescu pentru “Adevărul”. La rândul său, Marius Nistor, liderul Federaţiei Sindicatelor din Educaţie “Spiru Haret”, a spus că, în viziunea sa, 15% este mult prea puţin. “Salariul unui profesor debutant ar trebui să fie de două ori mai mare decât este acum”, a spus Nistor.
De altfel, sindicaliştii au convenit recent cu Ministerul Educaţiei o creştere medie de 70% a salariilor personalului din învăţământ, pe parcursul a trei ani. Documentul se află în analiză la Ministerul Muncii şi face parte din noua Lege a Salarizării.
România are patru universităţi în topul QS University Rankings. Pe primul loc în lume este MIT
Studiu OECD: Elevii care folosesc mult calculatorul la şcoală nu au neapărat rezultate mai bune
Dragnea i-a urat în plenul Parlamentului „La mulţi ani“ Alinei Gorghiu. Ponta: Foarte frumos! Ca un cadou, o anunţ că îmi dau demisia în 2017
Preşedintele interimar al PSD, Liviu Dragnea i-a urat de la tribuna Parlamentului „La mulţi ani“ copreşedintelui PNL, Alina Gorghiu, arătând că doreşte să fie pace şi consens. Premierul Victor Ponta a catalogat gestul lui Dragnea dreptu unul frumos, precizând că îi face cadou de ziua sa Alinei Gorghiu demisia sa, dar în 2017.
„În lumina celor spuse de preşedinte, şi anume să fie pace şi consens, lucru pe care l-am susţinut şi eu şi colegii mei şi pentru că văd că există riscul să se tensioneze şi mai mult atmosfera în Parlament, am venit la microfon să îi urez «La mulţi ani!» doamnei Alina Gorghiu“, a declarat Liviu Dragnea, de la tribuna Parlamentului, după discursul preşedintelui Klaus Iohannis.
Întrebat cum i s-a părut gestul lui Liviu Dragnea, Ponta a spus: Este foarte frumos că Liviu i-a urat La mulţi ani. Aşa, ca un cadou pentru doamna Gorghiu, o anunţ că îmi dau demisia. În 2017“, a spus Ponta.
Copreşedintele PNL, Alina Gorghiu, împlineşte astăzi 37 de ani.
Fostul căpitan al naţionalei, Cristian Chivu, a zis ce vrea să facă în viitor
Iohannis, parlamentarilor: La finele mandatului meu, corupţia să nu mai figureze prima pe agenda publică
Ora 11.00. Klaus Iohannis se adresează Parlamentului în chestiunea refugiaţilor
Preşedintele României, Klaus Iohannis, va adresa miercuri, la ora 11.00, un mesaj Parlamentului României, al treilea de acest fel de la învestitura sa. Printre temele pe care şeful de stat le va aborda sunt problema migraţiei, necesitatea adoptării votului prin corespondenţă în această sesiunea parlamentară sau începerea discuţiilor pentru o nouă reformă în învăţământ.
Klaus Iohannis a cerut în 4 septembrie să vină în faţa Parlamentului, printr-o scrisoare adresată preşedinţilor celor două Camere. Potrivit unor surse oficiale, printrele temele discursului vor fi mecesitatea adoptării în această sesiune a votului prin corespondenţă, problema migraţiei şi a cotelor de imigranţi pe care o va accepta România, dar şi de un nou cod al incompatibilităţilor.
Discursul de miercuri din Parlament este al treilea pe care îl va susţine Klaus Iohannis în faţa senatorilor şi deputaţilor, de la preluarea mandatului. Prima alocuţiune a avut loc în luna februarie, când preşedintele a cerut ca până la finalul sesiunii parlamentare să existe o nouă legislaţie privind alegerile. A doua oară, Klaus Iohannis s-a adresat Parlamentului în luna iunie, prezentând noua Strategie Naţională de Apărare. Klaus Iohannis le-a promis senatorilor şi deputaţilor, în primul său discurs, că va veni în faţa lor la fiecare început de sesiune parlamentară.
Rămâi pe adevărul.ro pentru principalele declaraţii:
Replică genială a lui Mourinho la adresa unui jurnalist englez: „Caută pe Google înainte să pui întrebări tâmpite!”
Dedu: „Este nevoie de o investiţie masivă pentru calificarea la Jocurile Olimpice”
Dosarul „Jaf în codrii României“. Andrei şi Viorel Hrebenciuc, Tudor Chiuariu şi Ioan Adam, aşteptaţi la Curtea Supremă
Cinci oameni stau pe o bancă, în staţia de metrou. Patru sunt cu nasul în Facebook, pe telefoane, unul citeşte într-un ziar tabloid despre cum Sandrei Bullock îi plac băieţii răi. Pe banca din spatele lor, alţi trei oameni îşi verifică telefoanele de zor. Eu sunt unul dintre ei.
E ora 8.17 dimineaţa, peronul din staţia Titan poate fi mai aglomerat doar într-o seară de meci. Şi totuşi, cu atâta lume, e foarte linişte. O linişte ciudată: nimeni nu vorbeşte cu nimeni. Se aud doar tocurile femeilor şi câte un rătăcit care răspunde la telefon.
Vine metroul. Niciodată n-am ştiut să anticipez unde anume va fi uşa vagonului. Mă poziţionez aiurea şi intru ultima, desigur. În metrou, singura voce pe care o auzi este cea a femeii care îţi spune viitorul: „Atenţie, se închid uşile. Urmează staţia Mihai Bravu, cu peronul pe partea dreaptă“. Din când în când, cineva strănută. Atât.
La Unirii, ştiu bine, ne vom întâlni cu o altă armată de zombilăi, de roboţei tăcuţi, fiecare cu microcipul lui ascuns sub piele. Mă aştept că, la un moment dat, când ne vom îmbulzi ca să trecem pasajul, pereţii vor plezni, tavanul se va deschide şi vom rămâne toţi cu gurile căscate. Fără să scoatem o vorbă, desigur, vom asista în tăcere la o invazie extraterestră destul de plictisitoare, fix înainte de ora 9, iar metroul de Pipera va pleca pentru prima dată gol. Singurul care va urla va fi probabil cerşetorul cu faţă de beţiv care are mereu cu el cartonul „Ajutaţi-mă să-mi cumpăr de mâncare“ şi pe care nimeni nu-l crede.
Dar extratereştrii nu vin, noi suntem extratereştrii, corporatiştii, călătorii, slăbănogii şi burtoşii, strâmbii şi drepţii, îmbrăcaţi la dungă sau hipsteri în şapte culori, crăcănaţii şi cei cu fundurile cât China, fetele şi băieţii scoşi din cutie, gelaţii, frezaţii, votanţii, consumatorii printre care se ascund în tăcere şi mulţi plictisitori, şi mulţi criminali, şi mulţi geniali, şi mulţi plagiatori.
Nimeni nu vorbeşte cu nimeni despre kila de doctorate date „pe sub mână“, despre lucrările copiate, despre condamnaţii numiţi „luptători pentru victoria revoluţiei române“, despre cota de refugiaţi, despre primari corupţi, despre generalii din labirinturi, despre hărţi care se înroşesc, despre mită, despre prostie, despre speculaţii, despre sfârşitul lumii, despre Arsenie Boca, despre E-uri, nimeni nu vorbeşte cu nimeni nici măcar despre fotbal, despre Simona Halep sau despre vreme. Oamenii acestei dimineţi nu vorbesc între ei, ci dau doar commenturi. La o adică, atunci când vom fi mai revoltaţi ca niciodată, când nu se va mai putea (şi mereu se mai poate), vom face cea mai mare nebunie posibilă: vom intra pe Facebook şi ne vom da check-in de pe canapea, tremurând de emoţie, dar puternici şi isterici, ca orice revoluţionar care se respectă.
ICCJ respinge cererea PNL de începere a urmăririi penale în cazul lui Ponta pentru abuz în serviciu
A murit Florin Ganea. Fostul fotbalist al echipei FCM Bacău a decedat la doar 39 de ani
Iohannis respinge cotele de imigranţi impuse de Bruxelles: Am luat act cu nemulţumire de anunţul CE. Oprea va reprezenta România la Consiliul JAI
Fostul fundaş al echipei FCM Bacău, Florin Ganea, 39 de ani, a murit, miercuri seară, în urma unui infarct suferit în timp ce juca o partidă de minifotbal, pe un teren din Bacău.
Conform publicaţiei locale “Deşteptarea”, citate de Mediafax, Ganea a jucat câteva minute o partidă de minifotbal la baza “Gepex” din Bacău, după care s-a aşezat pe bancă spunând că se simte rău, ulterior pierzându-şi cunoştinţa. Medicii de pe salvarea chemată la faţa locului au efectuat operaţiuni de resuscitare, care s-au dovedit a fi fără rezultat.
Florin Ganea, care conducea şcoala de fotbal Sporting Bacău, a evoluat în peste 200 de meciuri în prima ligă de fotbal a României. De-a lungul carierei sale a jucat pentru echipele FCM Bacău, Cetatea Târgu Neamţ, Laminorul Roman, Unirea Urziceni şi Gloria Bistriţa.
Consiliul Local Municipal Constanţa a aprobat în şedinţa de miercuri, 9 septembrie, alocarea unui buget de 2 milioane lei pentru bursele elevilor din anul şcolar 2015-2016. Elevii vor primi aşadar burse de performanţă, burse de merit şi burse sociale, după caz. În municipiul Constanţa învaţă 33.000 elevi, adică o treime din totalul celor care învaţă în judeţul Constanţa – 100.000 elevi.
„Este o nouă victorie a elevilor constănţeni! Consiliul Local Constanţa a decis să acorde burse elevilor, aşa cum prevede Legea Educaţiei!“, a declarat Constantin-Alexandru Manda, liderul Asociaţiei Elevilor din Constanţa, organizaţia care a pornit acest demers de revendicare a burselor şcolare, care la Constanţa nu se acordau.
Tot Asociaţia Elevilor din Constanţa a reuşit să obţină recâştigarea locului în consiliul de administraţie a şcolilor pentru elevi, cât şi decontarea a 50% din transportul în comun al elevilor, facilitate obiligatorie pe care municipalitatea nu o acordase.
Aleşii penali. Trei parlamentari din Prahova, anchetaţi pentru fapte de corupţie
Viitorii pensionari, la mâna doctoriţei şpăgare. Prinsă în flagrant când lua mită, femeia avizează în continuare dosare pe caz de boală
Clubul aflat în subordinea Consiliului General al Municipiului Bucureşti, CSM Bucureşti, a remis un comunicat de presă în care face precizări despre cum va influenţa activitatea clubului arestarea primarului Sorin Oprescu pentru luare de mită.
“Dat fiind faptul că CSM Bucureşti este o instituţie publică aflată în subordinea Consiliului General al Municipiului Bucureşti, finanţată de Primăria Municipiului Bucureşti, evenimentele ultimelor zile aduc semne de întrebare asupra continuităţii şi stabilităţii clubului. Vă asigurăm pe această cale că aceste întâmplări nefericite nu vor afecta clubul, sportivii şi copiii înscrişi în acest proiect. Ar fi păcat să se întâmple ceva în acest sens, mai ales că în ultimul an am demonstrat că investiţiile în sportul bucureştean au meritat, iar Bucureştiul se poate mândri cu rezultatele obţinute”, se arată în comunicatul semnat de directorul general al CSM Bucureşti, Constantin Căliman. Oficialul grupării bucureştene îndeamnă la linişte şi echilibru pentru ca echipele de handbal să poată înregistra rezultate bune în competiţiile europene: “Consiliul General şi Primarul Sorin Oprescu au sprijinit crearea unui club sportiv puternic, iar strategia comună a fost cea de a deveni o pepinieră pentru sportul românesc, de a avea un număr cât mai mare de copii şi juniori şi de a obţine rezultate notabile în planul performanţei sportive. Nu avem nimic de ascuns, vrem doar să mergem pe drumul pe care ni l-am propus, mai ales că este un an competiţional dificil în handbal, cu jocuri în competiţii europene, atât la fete, cât şi la băieţi, iar noi ne aşteptăm la rezultate frumoase! Aşadar, avem nevoie de linişte şi echilibru, de sprijinul bucureştenilor prin fan support, atât în arenele sportive cât şi în afară lor şi dorim să ne bucurăm împreună pentru realizările noastre comune, iar presa ne poate susţine în acest demers!”. Clubul Sportiv Municipal Bucureşti a fost înfiinţat în anul 2007 de Consiliul General al Municipiului Bucureşti, iar în ultimii doi ani a devenit o structura sportivă complexă, cuprinzând următoarele secţii sportive: atletism, baschet, handbal, motociclism, rugby, şah şi volei.
Din punct de vedere organizatoric, CSM Bucureşti are 4.917 sportivi din care 4.699 copii şi juniori, 78 tineret şi 140 seniori. Clubul Sportiv Municipal Bucureşti va primi din fondul de rezervă al Consiliului General al Municipiului Bucureşti (CGMB) aproape un milion de euro pentru susţinerea financiară a echipei de handbal feminin, care are nevoie de aceşti bani în contextul participării în Liga Campionilor. Consiliul General al Municipiului Bucureşti a votat la 1 septembrie alocarea sumei de 4,3 milioane de lei, adică aproximativ un milion de euro, din fondul de rezervă către CSM Bucureşti. Consilierii au votat susţinerea financiară a clubului sportiv la solicitarea expresă a primarului Sorin Oprescu.
Echipa CSM Bucureşti va evolua în grupa B a Ligii Campionilor, cu deţinătorea trofeului, Buducnost (Muntenegru), IK Sävehof (Suedia) şi MKS Lublin (Polonia). CSM Bucureşti are programat primul meci în data de 16 octombrie, pe teren propriu, cu MKS Lublin. Primarul Capitalei, Sorin Oprescu, a fost reţinut de procurorii DNA sâmbătă noapte, pentru luare de mită, iar duminică noapte, magistraţii Tribunalului Bucureşti au emis mandat de arestare preventivă pentru 30 de zile pe numele edilului, care a fost dus în arestul Poliţiei Capitalei. Decizia nu este definitivă şi a fost contestată de Sorin Oprescu la Curtea de Apel Bucureşti.
US Open: încă o supriză mare, un fost câştigător a fost eliminat. Programul sferturilor
Luptătorul Alin Alexuc Ciurariu şi-a asigurat calificarea la JO de la Rio
Potrivit unor surse din cadrul ANI, inspectorii vor verifica averea lui Sorin Oprescu, dar şi a celor trei funcţionari reţinuţi de DNA în dosarul lui Oprescu, respectiv Ruxandra Petroi Avasiloae, director general al Centrului Cultural al Palatelor Brâncoveneşti de la Porţile Bucureştiului, adjunctul său, Florin Şupeală, şi Octavian Mircea Constantinescu, director economic în Primăria Capitalei.
Potrivit ultimei declaraţii de avere, Oprescu are un teren intravilan în Ciolpani, judeţul Ilfov, în suprafaţă totală de 1.000 de metri pătraţi, şi un teren intravilan în Predeal, în suprafaţă de 500 de metri pătraţi.
De asemenea, în Ciolpani, primarul Capitalei deţine şi o casă de locuit, de 480 de metri pătraţi.
Acesta mai are în Capitală un apartament de 172 de metri pătraţi.
Sorin Oprescu, arestat. Edilul nu are maşini
Primarul Capitalei, Sorin Oprescu, a fost reţinut de procurorii sâmbătă noapte în urma unei flagrant realizat de procurorii DNA cu sprijinul SRI, iar duminică noapte, cu puţin înainte de miezul nopţii, magistraţii Tribunalului Bucureşti au emis mandat de arestare preventivă pentru 30 de zile pe numele edilului, care a fost dus în arestul Poliţiei Capitalei. Decizia nu este definitivă şi a fost contestată de Sorin Oprescu la Curtea de Apel Bucureşti.
Victor Mocanu, unul dintre avocaţii lui Sorin Oprescu, a declarat, la scurt timp de la emiterea mandatului de arestare pe numele primarului, că acesta nici nu a luat mita de 25.000 de euro, aşa cum susţin procurorii DNA, şi nici nu a cerut-o.
„Am văzut că se discută că ar fi primit mită un milion de euro. Sunt doar susţineri nereale ale denunţătorului. Domnul Oprescu a dat declaraţie amplă în fata judedcătorului deşi este nedormit de peste 40 de ore”, a spus apărătorul lui Oprescu, precizând că primarul Capitalei nu a fost prins în flagrant.
Apărătorul a susţinut că doar un singur denunţ din cele patru din dosar face referire la primarul Sorin Oprescu, iar celelealte trei denunţuri şi înregistrările făcute de anchetatori vizează alţi şapte inculpaţi cercetaţi în acest caz.
„Nu s-a găsit aparatul la percheziţia care a fost efectuată la domiciliul din Ciolpani. Din nou afirmaţii nereale ale martorului denunţător, aşa cum, deşi astăzi mai bine de jumătate de zi parchetul din această casă a fost scos, căutându-se milionul de euro. Nu s-a găsit nicio sumă de bani”, a precizat avocatul Viorel Mocanu, la ieşirea de la Tribunalul Bucureşti.
Sorin Oprescu, arestat. El a fost „turnat” de apropiaţi
Edilul a fost „turnat” de mai multe persoane, atât colaboratori, cât şi oameni de afaceri care nu au mai suportat să cotizeze parte bună din profitul pe care îl realizau către primar şi reţeaua din care acesta făcea parte.
Mai exact, procurorii susţin că, la nivelul Primăriei Capitalei, fusese înfiinţat un sistem din care făceau parte mai mulţi angajaţi, printre care şi edilul Sorin Oprescu, prin care firmele care doreau să primească contracte din partea instituţiilor publice aflate în subordinea primarului general trebuiau să remită o parte din profitul brut realizat din execuţia acelor contracte, cu titlul de mită, factorilor de decizie din primărie. Iar banii care ajungeau la funcţionarii din cadrul aparatului primarului municipiului Bucureşti nu erau puţini.
Mai exact, firma executantă păstra pentru sine între 30 şi 33 la sută din profitul brut, iar diferenţa era remisă angajaţilor din reţeaua lui Sorin Oprescu. Acesta din urmă avea partea lui: 10 la sută din valoarea contractului, potrivit DNA.
De altfel, unul dintre denunţători le-a mărturisit anchetatorilor că în ultimii doi ani i-ar fi dat primarului general circa un milion de euro mită, cu ocazia fiecărei întâlniri acesta înmânându-i lui Oprescu sume cuprinse între 20.000 şi 60.000 de euro.
„În total, în perioada 2013-2015, i-a remis inculpatului Oprescu Sorin Mircea, după aproximarea sa, 1.000.000 euro. Sumele remise în anul 2013 proveneau în proporţie de 80% din mita pe care o încasa de la denunţători pentru contractele încheiate pentru asfaltarea aleilor de la C.C.P.B.P.B., iar o altă parte provenea de la un contract menţionat încheiat de aceeaşi instituţie cu o societate comercială”, se arată în referatul procurorilor.
„Este un miraj al veniturilor, este ca o dependenţă. La început apare minimalizarea situaţiei, apoi apare negarea consecinţelor «Nu mă prind ei pe mine, nu mi se poate întâmpla tocmai mie şi chiar dacă mi se întâmplă, scap eu cumva». Cam aceasta este gândirea lor. Dependenţa de venituri mari este ca dependenţa de jocurile de noroc, iar dorinţa de a câştiga cât mai mulţi bani este mai mare decât conştientizarea consecinţelor. Cei care intră în acest joc dezvoltă o gândire iraţională”, a explicat psihologul Mihai Copăceanu atitudinea primarului.
Mita pentru Sorin Oprescu, într-o pungă de carton
Operaţiunea de capturare a primarului a fost bine pusă la punct de procurorii anticorupţie, care au beneficiat tot timpul de ajutorul ofiţerilor SRI. Nu a fost simplu, pentru că primarul lua mita la casa sa din Ciolpani.
„Inculpatul avea un foişor în curtea imobilului în care se află un aparat de aproximativ 100 X 75 cm în care sunt obligaţi să îşi lase telefoanele mobile atunci când discută în foişor. Aparatul avea rolul de a bruia semnalul telefoanelor, astfel încât să nu fie interceptate”, le-a povestit denunţătorul anchetatorilor.
Astfel, pentru a avea probe de neclintit, sâmbătă, înainte ca denunţătorul să-i dea mita primarului, anchetatorii şi-au notat toate seriile de pe bancnotele care urmau să ajungă la edil. Ulterior, denunţătorul s-a dus acasă la Sorin Oprescu unde era aşteptat şi i-a dat mita. Martorul le povestise anterior procurorilor că de regulă îi dă mita primarului într-o pungă de cadouri din carton.
„Acesta din urmă i-a arătat banii pe care îi avea asupra sa, într-o pungă de carton, tip pungă de cadou, iar primarul, prin ridicarea unei perne ornamentale aflate pe una dintre cele două canapele din living, i-a indicat să-i pună banii acolo, ceea ce (…) a şi făcut. Inculpatul a spus simplu „Mulţumesc”, după care l-a întrebat pe (…): «Alte probleme?» şi, cum răspunsul celui din urmă a fost negativ, întâlnirea s-a terminat”, arată anchetatorii în referatul prin care au cerut arestarea preventivă a edilului.
Mită Sorin Oprescu. Prins cu banii-n sac
După ce tranzacţia s-a încheiat, edilul a fost urmărit o vreme de la distanţă. La un moment dat, în jurul orelor 22.00, acesta s-a urcat în maşina personală cu o parte din mită. Atunci a fost oprit în trafic de anchetatori care l-au întrebat care este provenienţa banilor. Primarul a refuzat să mai facă declaraţii.
Sorin Oprescu a fost dus direct la DNA unde a fost informat că este acuzat de luare de mită. La miezul nopţii, pe numele său a fost emisă o ordonanţă de reţinere pentru 24 de ore, iar edilul a fost trimis în spatele gratiilor.
După numai şase ore, procurorii au descins la 13 adrese. Sorin Oprescu a fost scos şi el din arest pentru a participa la percheziţiile de la locuinţa sa din Cioplani. Opt ore le-au trebuit în total anchetatorilor să strângă probe din locuinţa edilului. Printre altele, procurorii au găsit şi restul de bani pe care acesta i-ar fi primit sâmbătă seara. Descinderi au mai avut loc şi la sediul Primăriei Capitalei, dar şi la mai multe adrese din judeţele Bacău şi Ilfov.
Sorin Oprescu, arestat. Audieri-maraton
Între timp, audierile la DNA au continuat. Mai mulţi angajaţi ai Primăriei Capitalei au fost chemaţi pentru a da declaraţii în dosar. Printre ei şi fostul şofer al primarului general, Cristi Stanca, care de altfel a şi fost reţinut pentru 24 de ore. Avocatul acestuia a spus că singura acuzaţie formulată de procurori este aceea că el căra mita de la oamenii de afaceri la casa primarului.
La rândul lui, apărătorul primarului general, Alexandru Chiciu, a declarat că a fost mandatat de Sorin Oprescu să precizeze că nu a cerut niciodată bani nimănui, nici direct, nici prin intermediari, apărătorul arătând şi că acuzaţiile de luare de mită ale procurorilor DNA sunt nefondate.
„La o primă analiză a dosarului, pot spune că acuzaţiile DNA sunt nefondate. Ele se bazează pe «deducţii» ale unor persoane, fapt inacceptabil într-o asemenea situaţie”, spunea ieri avocatul Chiciu.
În acelaşi dosar a mai fost reţinută şi şefa Palatului Mogoşoaia, Ruxandra Petroi Avasiloae, şi adjunctul ei, Florin Şupeală.
Dependenţa de venituri mari este ca dependenţa de jocurile de noroc, iar dorinţa de a câştiga cât mai mulţi bani este mai mare decât conştientizarea consecinţelor. Mihai Copăceanu, psiholog
Se pregăteau tunuri de milioane de euro
Edilul Sorin Oprescu pregătea alături de unul dintre directorii din Primărie contracte cu dedicaţie pe infarastructură care ar fi prejudiciat bugetul cu milioane de euro. Surse apropiate anchetei spun că prin reţinerea primarului general aceste fapte au fost stopate.
Implicarea lui Sorin Oprescu în circuitul şpăgilor ar fi început în 2013 după ce unul dintre directorii din primărie ar fi fost avertizat că va fi concediat pentru că asupra lui există multe suspiciuni de corupţie.
Atunci, primarului general i s-a oferit o parte din banii primiţi de directorul mustrat, iar acesta a uitat de acuzaţiile care I se aduceau subordonatului său. Un an mai târziu a fost arestat Mădălin Dumitru, fostul şef al Direcţiei de Infrastructură din cadrul Primăriei Capitalei, care a fost reţinut în iunie 2014, fiind acuzat de luare de mită, fals în declaraţii, efectuare de acte de comerţ incompatibile cu funcţia, participaţie improprie la delapidare, abuz în serviciu şi trafic de influenţă.
La doar un an distanţă, în plasa procurorilor au mai căzut doi funcţionari corupţi: Cosmin Metescu, funcţionar în cadrul Serviciul Urbanism al Primăriei Municipiului Bucureşti, după ce a primit mită 40.000 de euro, şi Solomon Wigler, consilierul personal al lui Sorin Oprescu arestat pentru trafic de influenţă. Acesta a fost prins în flagrant în timp ce primea o mită de 25.000 de euro.
Averea declarată a lui Sorin Oprescu
Sorin Oprescu, primar al Capitalei din iunie 2008, deţine, potrivit declaraţiei sale de avere, două terenuri intravilane, unul în comuna ilfoveană Ciolpani şi unul în staţiunea Predeal, o vilă şi un apartament. Mai exact, edilul precizează că are un teren intravilan în comuna Ciolpani, judeţul Ilfov, în suprafaţă totală de 1.000 de metri pătraţi, dar şi un teren intravilan în staţiunea montană Predeal, în suprafaţă de 500 de metri pătraţi.
De asemenea, în Ciolpani, Oprescu deţine şi o casă de locuit de 480 de metri pătraţi. În plus, edilul are şi în Capitală un apartament de 172 de metri pătraţi. De asemenea, Sorin Oprescu menţionează că deţine obiecte de artă de 57.000 de euro, obiecte de cult de 9.000 de euro, şi bijuterii, ceasuri şi aparate electronice în valoare de 25.000 de euro. În conturi, acesta are 156.671 de lei şi 32.800 de dolari.
În declaraţia sa de avere, primarul menţionează şi două contracte de concesiune, unul în valoare de 8.000 de lei, iar altul în valoare de 597.400 de lei şi 20.500 de euro.
Sorin Oprescu, arestat. Regele Mihai i-a retras calitatea de membru al Ordinului Coroana României. Care au fost meritele lui Oprescu pentru a primi distincţia
“Olteanul” Kay a marcat pentru selecţionata Capului Verde contra Libiei
Mario Balotelli a rămas fără permis de conducere pentru exces de viteză

References: CSM 
 CSM 
 CSM 
 CSM 
 CSM 
 CSM 
 CSM